Na temelju članka 57. stavka 3. Zakona o porezu na dohodak (NN 115/16, 106/18, 121/19, 32/20, 138/20, 151/22 i 114/23), članka 2. Pravilnika o paušalnom oporezivanju djelatnosti iznajmljivanja i organiziranja smještaja u turizmu (NN 01/19, 01/20, 1/21, 156/22) te članka 40. Statuta Grada Delnica (SN GD 2/21.) Gradsko vijeće Grada Delnica, na sjednici održanoj dana 14. prosinca 2023. godine donijelo je

**ODLUKU O IZMJENAMA ODLUKE O VISINI PAUŠALNOG POREZA PO KREVETU, SMJEŠTAJNOJ JEDINICI U KAMPU I SMJEŠTAJNOJ JEDINICI U OBJEKTU ZA ROBINZONSKI SMJEŠTAJ**

**Članak 1.**

U Odluci o visini paušalnog poreza po krevetu, smještajnoj jedinici u kampu i smještajnoj jedinici u objektu za robinzonski smještaj (SN GD 1/19) u članku 2. riječi: „150,00 kn po krevetu godišnje“ zamjenjuju se riječima: „50,00 eura po krevetu godišnje“

**Članak 2.**

U članku 3. riječi: „175,00 kn po smještajnoj jedinici u kampu godišnje“ zamjenjuju se riječima: „50,00 eura po smještajnoj jedinici u kampu godišnje“

**Članak 3.**

U članku 4. riječi: „175,00 kn po smještajnoj jedinici u objektu za robinzonski turizam godišnje“ zamjenjuju se riječima: „50,00 eura po smještajnoj jedinici u objektu za robinzonski turizam godišnje“.

**Članak 4.**

Ova Odluka stupa na snagu 1. siječnja 2024. godine, a objavit će se u „Službenim novinama Grada Delnica“.

KLASA: 410-01/18-01/02

URBROJ: 2170-6-30-1-23-5

U Delnicama, 14. prosinca 2023. godine

Gradsko vijeće Grada Delnica

Predsjednica

Ivana Pečnik Kastner, v.r.